Oficiālais Vēstnesis L 237 , 05/09/1984 Lpp. 0011 - 0012

Speciālizdevums somu valodā: Nodaļa 3 Sējums 18 Lpp. 0029

Speciālizdevums spāņu valodā: Nodaļa 03 Sējums 32 Lpp. 0070

Speciālizdevums zviedru valodā: Nodaļa 3 Sējums 18 Lpp. 0029

Speciālizdevums portugāļu valodā Nodaļa 03 Sējums 32 Lpp. 0070



Komisijas lēmums (1984. gada 19. jūlijs), ar ko nosaka kritērijus liellopu ierakstīšanai ciltsgrāmatās (84/419/EEK) EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1977. gada 25. jūlija Direktīvu 77/504/EEK par liellopu sugas tīršķirnes vaislas dzīvniekiem [1], kurā jaunākie grozījumi izdarīti ar Grieķijas Pievienošanās aktu, un jo īpaši tās 6. panta 1. punkta ceturto ievilkumu, tā kā, saskaņā ar Direktīvas 77/504/EEK 6. panta 1. punkta ceturto ievilkumu, Komisija atbilstīgi minētās direktīvas 8. pantā paredzētajai procedūrai nosaka saskaņotus kritērijus, atbilstīgi kuriem liellopus ieraksta ciltsgrāmatās; tā kā visās dalībvalstīs, pagaidām izņemot Grieķiju, ciltsgrāmatas izveido un uztur šķirnes dzīvnieku audzētāju organizācijas vai apvienības; tā kā tādēļ ir jānosaka kritēriji liellopu ierakstīšanai ciltsgrāmatās; tā kā pirms ierakstīšanas ciltsgrāmatā jābūt izpildītiem precīziem nosacījumiem attiecībā uz ciltsrakstiem un identifikāciju; tā kā būtu jāņem vērā ciltsgrāmatas sadalījums iedaļās un klasēs, lai neizslēgtu noteikta veida dzīvniekus; tā kā šajā lēmumā paredzētie pasākumi ir saskaņā ar Zootehnikas Pastāvīgās komitejas atzinumu, IR PIEŅĒMUSI ŠO LĒMUMU. 1. pants Dzīvniekam, lai to varētu ierakstīt attiecīgās šķirnes ciltsgrāmatas galvenajā iedaļā, jābūt: - ar izcelsmi no tādiem vecākiem un vecvecākiem, kas ierakstīti tās pašas šķirnes ciltsgrāmatā, - dzimšanas brīdī identificētam saskaņā ar šīs ciltsgrāmatas noteikumiem, - ar tādiem ciltsrakstiem, kas noteikti saskaņā ar minētās ciltsgrāmatas noteikumiem. 2. pants Ciltsgrāmatas galvenā iedaļa var būt sadalīta vairākās klasēs atbilstoši dzīvnieku rādītājiem. Kādā no šīm klasēm var ierakstīt tikai tos liellopus, kas atbilst 1. pantā noteiktajiem kritērijiem. 3. pants 1. Šķirnes dzīvnieku audzētāju organizācija vai apvienība, kas ved ciltsgrāmatu, var nolemt, ka sieviešu dzimuma dzīvnieku, kas neatbilst 1. pantā noteiktajiem kritērijiem, var ierakstīt šīs ciltsgrāmatas papildu iedaļā. Šim sieviešu dzimuma dzīvniekam ir jāatbilst šādiem kritērijiem: - jābūt identificētiem saskaņā ar ciltsgrāmatas noteikumiem, - jāatbilst šķirnes standartam, - jāatbilst obligātajiem ražības kritērijiem, kas paredzēti ciltsgrāmatas noteikumos. 2. Prasības, kas minētas 1. punkta otrajā un trešajā ievilkumā, var diferencēt atkarībā no tā, vai sieviešu dzimuma dzīvnieks pieder pie attiecīgās šķirnes, lai gan tā izcelsme nav zināma, vai tas iegūts krustošanas programmā, ko apstiprinājusi šķirnes dzīvnieku audzētāju organizācija vai apvienība, kura pārzina ciltsgrāmatu. 4. pants Sieviešu dzimuma dzīvnieku, kura māte un mātes māte ir ierakstīta ciltsgrāmatas papildu iedaļā, kā noteikts 3. panta 1. punktā, un kura tēvs un abi vectēvi ir ierakstīti ciltsgrāmatas galvenajā iedaļā saskaņā ar 1. pantā noteiktajiem kritērijiem, uzskata par tīršķirnes sieviešu dzimuma dzīvnieku un ieraksta ciltsgrāmatas galvenajā iedaļā, kā noteikts 1. pantā. 5. pants Ja ciltsgrāmatas galvenajā iedaļā ir vairākas klases, dzīvnieku no citas dalībvalsts ieraksta tajā ciltsgrāmatas klasē, kuras kritērijiem tas atbilst. 6. pants Lēmums ir adresēts dalībvalstīm. Briselē, 1984. gada 19. jūlijā Komisijas vārdā — Komisijas loceklis Poul Dalsager [1] OV L 206, 12.8.1977., 8. lpp. --------------------------------------------------